Grunnet sin hustrus dårlige helse solgte Evinrude selskapet i 1913. Imidlertid tenkte han ut en forbedret motor med to sylindere, og opprettet med sin hustru et nytt selskap i 1921, ELTO Outboard Motor Company (ELTO sto for Evinrude's Light Twin Outboard). Den nye motoren var vellykket, og i 1929 ble ELTO slått sammen med det opprinnelige selskapet Evinrude, deretter omdøpt til Outboard Marine Corporation, og siden med Lockwood Motor Company. Ole Evinrude ble president i det nye selskapet.